
	1.
	Anotācija (ex-ante)
2.3. Administratīvo izmaksu novērtējums juridiskām personām
	Iebildums
Lūdzam precizēt anotācijas 2. 3. sadaļu par administratīvo izmaksu novērtējumu juridiskām personām. Vēršam uzmanību, ja nav iespējams noteikt subjektu skaitu (kas jāpamato aprēķinu skaidrojumā), aprēķinu nepieciešams veikt uz vienu subjektu.

Aprēķina skaidrojuma sadaļā lūdzam pamatot katru izmantoto formulas parametra vērtību, norādot tās noteikšanas metodi un izmantotos pieņēmumus, t.sk.:
1) informāciju par vienas stundas samaksu likmi var atrast CSP mājas lapā - Vienas stundas darbaspēka izmaksas pa darbības veidiem (eiro) 2005 - 2025. PxWeb
2) jāapraksta, cik aptuveni ilgu laiku aizņem informācijas sagatavošana, bastoties uz sagatavojamo informācijas apjomu, līdzšinējo pieredzi (līdzīga iepriekšēja prakse) vai citi apsvērumi. Te rēķina tiešo laiku, kas jāpatērē, lai sagatavotu un iesniegtu vai publicētu informāciju. Ja ir jāveic citas darbības, lai sagatavotu iesniedzamo informāciju (piem., informācijas iegūšanai), arī tas ir jāierēķina;
3) pie reižu skaita gadā jānorāda, vai tas ir vienreizējs pasākums, vai katru gadu veicams.

Skaidrojumu sadaļā nepieciešams pievienot arī atsauci, uz kuru tiesību akta projekta punktu aprēķins attiecināms.

Vēršam uzmanību, ka administratīvās izmaksas ir tādas izmaksas, ko rada informācijas sniegšanas pienākumi un to izpilde. Attiecīgi izstrādājot tiesību aktu, ir nepieciešams identificēt tās tiesību normas, kas satur informācijas sniegšanas pienākumu, jāizanalizē vai tās satur potenciālas administratīvas izmaksas naudas un laika izteiksmē un, ja analīzes rezultāts ir apstiprinošs, ir jāveic aprēķins par izmaksām, ko rada tiesību aktā iekļautās informācijas sniegšanas prasība, izmantojot paplašināto standarta izmaksu modeli.
Savukārt atbilstības prasības ir nosacījumi, kas jāizpilda personai vai iestādei, lai tā drīkstētu uzsākt vai turpināt konkrētu darbību vai pakalpojumu sniegšanu. Atbilstības prasības var radīt administratīvo slogu, ja to izpildei nepieciešams sagatavot dokumentus vai sniegt informāciju.

Papildus vadlīnijas atrodamas Vadlīnijās tiesību akta sākotnējās ietekmes novērtēšanai un novērtējuma ziņojuma sagatavošanai vienotajā TAP portālā (pieejamas Ministru kabineta tīmekļvietnē - https://www.mk.gov.lv/lv/media/16905/download?attachment) 22.-25.lp ietvertie norādījumus administratīvo izmaksu monetārā novērtējuma veikšanai.
Aprēķinu veikšanai jaizmanto paplašināto standarta izmaksu modeli. Metodiskie materiāli aprēķinu veikšanai pieejami šeit: https://www.mk.gov.lv/lv/media/16902/download?attachment
Piedāvātā redakcija
-
	Indra Ciukša (VK)

	2.
	Anotācija (ex-ante)
7.2. Administratīvo izmaksu monetārs novērtējums
	Iebildums
Vēršam uzmanību, ka administratīvās izmaksas ir tādas izmaksas, ko rada informācijas sniegšanas pienākumi un to izpilde. Attiecīgi izstrādājot tiesību aktu, ir nepieciešams identificēt tās tiesību normas, kas satur informācijas sniegšanas pienākumu, jāizanalizē vai tās satur potenciālas administratīvas izmaksas naudas un laika izteiksmē un, ja analīzes rezultāts ir apstiprinošs, ir jāveic aprēķins par izmaksām, ko rada tiesību aktā iekļautās informācijas sniegšanas prasība, izmantojot paplašināto standarta izmaksu modeli. Valsts pārvaldes iestādes funkcijas nav uzskatāmas par administratīvo slogu.

Ņemot vērā teikto, lūdzam pārskatīt 7.2. sadaļā iekļauto informāciju, atstājot atsauci un aprēķinu uz tiem tiesību akta projekta punktiem, kas uzliek jaunu informācijas sniegšanas prasību iestādēm un kas nav daļa no iestādes funkcijām. 

Visu pārējo informāciju, kas attiecas uz izmaiņām iestādes funkcijās vai struktūrām lūdzam atspoguļot anotācijas 7.4. punktā.
Piedāvātā redakcija
-
	Indra Ciukša (VK)

	Anotācija (ex-ante)
1.5. Pēcpārbaudes (ex-post) izvērtējums
	Priekšlikums
Ņemot vērā apjomīgos likuma grozījumus, kā arī būtisko ietekmi uz cilvēku veselību un labbūtību, Valsts kancelejas ieskatā likumprojekts uzskatāms par tiesību aktu ar augstu ietekmes līmeni. Līdz ar to aicinām apsvērt nepieciešamību un iespēju veikt tiesību akta ex-post ietekmes izvērtējumu trīs līdz piecu gadu laikā pēc tā spēkā stāšanās.

Normatīvo aktu ex-post ietekmes izvērtēšana ir neatņemama politikas veidošanas un īstenošanas cikla sastāvdaļa. Tā ļauj pārliecināties, ka tiesību akts praksē darbojas atbilstoši sākotnējai iecerei, kas tas sasniedz izvirzīto mērķi un tam ir pozitīva ietekme.

Saskaņā ar Ministru kabineta noteikumu Nr.617 "Tiesību akta projekta sākotnējās ietekmes izvērtēšanas kārtība" 20.punktu, ja projektam paredzēta tiesību akta pēcpārbaudes ietekmes (ex-post) izvērtēšana, šo informāciju iekļauj anotācijā, norādot pamatojumu, termiņu, kā arī projekta mērķa sasniegšanas rezultātus un to vērtēšanas rādītājus.

Lai stiprinātu ministriju un citu institūciju kapacitāti patstāvīgi veikt tiesību aktu ex-post ietekmes izvērtēšanu, Valsts kanceleja plāno īstenot mērķtiecīgus kapacitātes stiprināšanas pasākumus, kas vērsti uz institucionālās kompetences pilnveidi un datos balstītas politikas veidošanas un īstenošanas sekmēšanu.

Papildus informējam, ka Valsts kanceleja ir izstrādājusi vadlīnijas tiesību aktu ex-post ietekmes novērtēšanai, kas ir publicētas Ministru kabineta mājaslapā - https://www.mk.gov.lv/lv/media/25598/download?attachment
Piedāvātā redakcija
-

